CELEX: 62007CN0484
Language: fi
Date: 2007-10-31 00:00:00
Title: Asia C-484/07: Ennakkoratkaisupyyntö, jonka de Rechtbank te 's-Gravenhage, jonka istunto toimitettiin Roermondissa (Alankomaat) on esittänyt 31.10.2007 — Fatma Pehlivan v. Staatssecretaris van Justitie

12.1.2008   
            
            
               FI
            
            
               Euroopan unionin virallinen lehti
            
            
               C 8/8
            
         Ennakkoratkaisupyyntö, jonka de Rechtbank te 's-Gravenhage, jonka istunto toimitettiin Roermondissa (Alankomaat) on esittänyt 31.10.2007 — Fatma Pehlivan v. Staatssecretaris van Justitie
   (Asia C-484/07)
   (2008/C 8/14)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank te 's-Gravenhage, jonka istunto toimitettiin Roermondissa
   Pääasian asianosaiset
   
      Kantaja: Fatma Pehlivan
   
      Vastaaja: Staatssecretaris van Justitie
   Ennakkoratkaisukysymykset
   
               1a)
            
            
               Onko assosiaatiopäätöksen N:o 1/80 7 artiklan 1 kohtaa tulkittava siten, että kyseistä artiklaa sovelletaan, jos perheenjäsen on tosiasiallisesti asunut kolme vuotta turkkilaisen työntekijän luona ja jos toimivaltaiset kansalliset viranomaiset eivät ole kyseisten kolmen vuoden aikana kyseenalaistaneet perheenjäsenen oleskeluoikeutta?
            
         
               1b)
            
            
               Estääkö assosiaatiopäätöksen N: 1/80 7 artiklan 1 kohta sen, että jäsenvaltio voi päättää, että perheenjäsen ei voi enää vedota tämän määräyksen mukaisiin oikeuksiinsa, jos hän solmii avioliiton kyseisen kolmen vuoden ajanjakson aikana ja asuu silti edelleen turkkilaisen työntekijän luona?
            
         
               2)
            
            
               Estääkö assosiaatiopäätöksen N:o 1/80 7 artiklan 1 kohdan ensimmäinen luetelmakohta tai jokin muu yhteisön oikeuden säännös tai määräys ja/tai oikeudellinen periaate sen, että kolmen vuoden ajanjakson päätyttyä toimivaltaiset kansalliset viranomaiset kyseenlaistavat taannehtivasti ulkomaalaisen oleskeluoikeuden kansallisen lainsäädännön perusteella, joka koskee sitä, onko kysymyksessä perheenjäsen ja/tai onko asuminen kolmen vuoden aikana ollut säännönmukaista?
            
         
               3a)
            
            
               Onko edellä esitettyihin kysymyksiin vastatessa merkityksellistä, onko ulkomaalainen tahallisesti tai tahattomasti jättänyt antamatta tietoja, jotka ovat tärkeitä kansallisen lainsäädännön mukaisen oleskeluoikeuden kannata? Jos vastaus on myöntävä, missä mielessä merkityksellistä?
            
         
               3b)
            
            
               Onko merkityksellistä, ovatko tiedot tulleet ilmi edellä mainitun kolmen vuoden ajanjakson aikana vai vasta kyseisen ajanjakson päättymisen jälkeen? Tässä yhteydessä on otettava huomioon, että toimivaltaisten kansallisten viranomaisten on tietojen ilmi tulemisen jälkeen mahdollisesti tehtävä (tarkempia) tutkimuksia ennen kuin ne voivat ryhtyä päätöksentekoon. Jos vastaus on myöntävä, missä mielessä merkityksellistä?